62024TO0002_INF
Rettens kendelse (Femte Afdeling) af 24. juli 2025 –Mezzaroma mod Parlamentet
(Sag T-2/24)
»Regler for institutionerne – fælles statut for medlemmerne af Europa-Parlamentet – medlemmer af Europa-Parlamentet, der er valgt i italienske valgkredse – det italienske deputeretkammers vedtagelse af en afgørelse om pension – ændring af størrelsen af pensionerne for medlemmerne af det nationale italienske parlament – Europa-Parlamentets tilsvarende ændring af størrelsen af pensionerne for visse tidligere medlemmer af Europa-Parlamentet valgt i Italien – anmodning om fornyet beregning af pensionen – afslag – begrundelsespligt – ligebehandling – berettiget forventning – åbenbart, at sagen er retligt ugrundet«
1.
Institutionernes retsakter – begrundelse – pligt – rækkevidde – afgørelse fra Europa-Parlamentets Præsidium om afslag på et tidligere medlems anmodning om forhøjelse af sin alderspension på grund af den pågældendes helbred – behov for udstederens analyse af den anfægtede afgørelses forenelighed med de generelle EU-retlige principper og med chartret – foreligger ikke
[Art. 296, stk. 2, TEUF; Den Europæiske Unions charter om grundlæggende rettigheder, art. 41, stk. 2, litra c)]
(jf. præmis 26 og 31)
2.
Europa-Parlamentet – regulativet om omkostningsgodtgørelser og andre godtgørelser til Europa-Parlamentets medlemmer – Europa-Parlamentets medlemmers særlige status – afgørelse fra Europa-Parlamentets Præsidium om afslag på et tidligere medlems anmodning om forhøjelse af sin alderspension på grund af den pågældendes helbred – det samlede pensionsbeløb begrænset til 75% af det pensionsbeløb, der blev udbetalt før den 1. januar 2019 – ligebehandlingsprincippet og princippet om beskyttelse af den berettigede forventning – tilsidesættelse – foreligger ikke
(Regulativet om omkostningsgodtgørelser og andre godtgørelser til Europa-Parlamentets medlemmer, bilag III, art. 2, stk. 1)
(jf. præmis 41, 46, 48, 56, 61 og 63)
Konklusion
1)
Europa-Parlamentet frifindes, idet det er åbenbart, at sagen er retligt ugrundet.
2)
Hver part bærer sine egne omkostninger.